РЕГЛАМЕНТ (ЕО) № 1570/2007 НА КОМИСИЯТА
от 21 декември 2007 година
за определяне на общностните цени на изтегляне от пазара и общностните продажни цени на рибните продукти, изброени в приложение I към Регламент (ЕО) № 104/2000 на Съвета за риболовната 2008 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 20, параграф 3 и член 22 от него,
като има предвид, че:
(1)
Регламент (ЕО) № 104/2000 предвижда, че общностните продажни цени и общностните цени на изтегляне от пазара за всеки от продуктите, изброени в приложение I от него, се определят на базата на състоянието, размера или теглото и представянето на продукта, прилагайки коефициент на преобразуване за категорията продукти с цел да не се надхвърлят 90 % от съответната ориентировъчна цена.
(2)
Цените на изтегляне от пазара могат да бъдат умножени по коефициенти на адаптиране в зоните на разтоварване на риба на сушата, които са много отдалечени от основните потребителски центрове на Общността. Ориентировъчните цени за риболовната 2008 година са определени за всички продукти, посочени в Регламент (ЕО) № 1447/2007 на Съвета (2).
(3)
Мерките, предвидени в настоящия регламент, са в съответствие със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
Коефициентите на преобразуване за изчисляването на общностните продажни цени и общностните цени на изтегляне от пазара в съответствие с членове 20 и 22 от Регламент (ЕО) № 104/2000 за риболовната 2008 година за продуктите, изброени в приложение I към същия регламент, са определени в приложение I към настоящия регламент.
Член 2
Общностните цени на изтегляне от пазара и общностните продажни цени за риболовната 2008 година и продуктите, за които се отнасят, са определени в приложение II.
Член 3
Общностните цени на изтегляне от пазара за риболовната 2008 година в зоните на разтоварване на риба на сушата, които са много отдалечени от основните потребителски центрове на Общността, и продуктите, за които се отнасят, са определени в приложение III.
Член 4
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2007 година.